Številka: 1004-154/2024-1

Datum: 04. 06. 2024

Na podlagi 25. člena Zakona o delovnih razmerjih (ZDR – 1) (Uradni list RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) in 33. člena Zakona o javnih uslužbencih (Uradni list RS, št. 63/07 – ZJU-UPB3 in 65/08, s spremembami in dopolnitvami) **Finančna uprava RS** objavlja prosto strokovno tehnično delovno mesto**:**

**na Finančnem uradu Celje**

**FINANČNIK V (šifra 4077)** v Oddelku za splošne zadeve

Osnovni plačni razred delovnega mesta je 21. plačni razred, to je 1.042,24 EUR bruto.

***Pogoji za zasedbo delovnega mesta:***

* najmanj srednje tehniško in drugo strokovno izobraževanje/srednja strokovna izobrazba oziroma srednje splošno izobraževanje/ srednja splošna izobrazba,
* 6 mesecev delovnih izkušenj na zahtevani stopnji izobrazbe.

***Kratek opis nalog:***

* opravljanje finančno-računovodske naloge (knjiženje poslovnih dogodkov v prog. aplikacijo na podlagi pravilno likvidiranih dokumentov;
* izvajanje nalog v zvezi s pripravo in izvrševanjem proračuna;
* opravljanje posameznih opravil vezanih na izplačilo plač;
* naloge povezane z blagajniškim poslovanjem in obračun potnih nalogov;
* evidentiranje potreb za nabavo in izdajo materiala;
* evidentiranje potreb za nabavo in izdajo materiala;
* opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.

**Poskusno delo**: 3 mesece.

Z izbranimi kandidati bo sklenjena pogodba o zaposlitvi za nedoločen in polni delovni čas.

**K prijavi morajo kandidati priložiti:**

* izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Prijavo pošljite **v 8 dneh** od objave na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

**Prijave se pošljejo na naslov:** Finančna uprava RS, FU Celje, Aškerčeva ulica 12, 3102 Celje ali na ce[.fu@gov.si](mailto:.fu@gov.si).

Za dodatne informacije o vsebini dela se lahko obrnete na g. Igorja Robarja, tel.: 03/422-3385.

Za dodatne informacije o formalni izvedbi izbirnega postopka se lahko obrnete na ga. Kristino Korošec Klarić, tel.: 01/478-2727.

Kandidati bodo o izbiri pisno obveščeni najkasneje v roku 8 dni po opravljeni izbiri.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Peter Grum, generalni direktor

Poslati:

* objava na portal GOV.SI,
* objava na Zavodu RS za zaposlovanje.

Priloga:

- Vloga za zaposlitev